15.50. У гутарцы з журналістамі Віктар Івашкевіч станоўча ацаніў праведзеную акцыю. "Я шчаслівы, што ў Беларусі і ў Мінску тысячы людзей гатовы адстойваць сваю грамадзянскую пазіцыю", — сказаў ён. Палітык паведаміў, што затрыманняў падчас акцыі не было. Магчыма, таму, што "калі нас шмат, гэта стварае своеасаблівы бар`ер для праваахоўных органаў", выказаў меркаванне Івашкевіч. Ён задаў пытанне: ці не сорамна тым людзям, якія назіралі за акцыяй праз інтэрнэт, але самі не прыйшлі?